cyanic-selkie/wikianc huggingface dataset:
Dawn of the Dead
Kuvaukset
thumb|300px|right|Stephen ([[David Emge) ja Roger (Scott Reiniger) "lentämässä" helikopterilla. Helikopterikohtaukset kuvattiin kustannussyistä lavasteiden avulla.]] Kuvaukset aloitettiin Monroevillen kauppakeskuksessa 13. marraskuuta 1977 työnimellä Dawn of the Living Dead, ja elokuvaa kuvattiin pääosin öisin kauppakeskuksen ollessa kiinni. Document of the Dead -dokumentissa Romero kertoo kuvausten olleen tauolla joulun ajan, jolloin hän saattoi paneutua jo valmiiksi kuvattujen kohtausten editoimiseen. Taukoa pidettiin siksi, että ympäri ostoskeskusta olleiden jouluaiheisten koristeiden siirtäminen illalla pois ja takaisin paikoilleen ennen aamua olisi vienyt liikaa aikaa.
Suurin osa kauppakeskuksessa sijaitsevien liikkeiden omistajista antoi liikkeensä tuotantoryhmän vapaaseen käyttöön; ainoastaan pankki sekä kultasepänliikkeet edellyttivät jatkuvaa kameravalvontaa. Ainoa onnettomuus, joka kuvausten aikana sattui, johtui humaltuneista statisteista: yöllisiä kuvauksia odottavat statistit viettivät aikaa kauppakeskuksen baarissa ja ajoivat tämän jälkeen golfkärryllä rakennuksen tukipilaria päin aiheuttaen noin 7 000 dollarin vahingot.
Francinen oli aluksi tarkoitus olla stereotyyppinen kauhuelokuvien naishahmo, joka kirkuu miehiä apuun hätätilanteissa taistelematta itse lainkaan. Francineä näytellyt Gaylen Ross sai suostuteltua Romeron muuttamaan käsikirjoitusta, ja Francinen hahmosta tehtiin paljon itsenäisempi ja rohkeampi. Osaltaan tähän vaikutti myös se, että Elävien kuolleiden yön suurimmaksi osaksi avuttomat ja ilman minkäänlaista sananvaltaa olevat naishahmot saivat jotkut katsojat pitämään elokuvaa sovinistisena.
Erikoistehosteet ja maskeeraus
thumb|250px|right| Näyte Tom Savinin yksityiskohtaisesta maskeeraustyöstä.
Rajallisen kuvausajan vuoksi George Romero joutui usein improvisoimaan ja muuttamaan suunniteltuja kohtauksia viime hetkellä. Myös maskeerauksesta ja erikoistehosteista vastanneen Tom Savinin erikoistehosteet ovat suurimmaksi osaksi ilman erityisiä valmisteluja, erikseen jokaista kohtausta varten kyhättyjä. Toisaalta tämä salli miesten soveltaa kohtausten suunnittelussa sellaista luovuutta, jonka tarkalleen ennalta määrätty kuvaussuunnitelma olisi saattanut estää toteuttamasta. Savinin oli itse asiassa tarkoitus tehdä Romeron kanssa työtä jo Elävien kuolleiden yön parissa, mutta hän lähti tuolloin taisteluvalokuvaajaksi Vietnamin sotaan.
Savinilla oli mukanaan kahdeksan hengen ryhmä apulaisia, jotka hoitivat zombieita näytelleiden statistien maskeerauksen. Kymmenien ja jopa satojen statistien muodostamien joukkokohtausten valmisteluihin ei ollut useinkaan ylimääräistä aikaa, joten useimmilta näyttelijöiltä maalattiin ainoastaan kasvot sinertävänharmaiksi. Lähikuvissa Savinin taidot sen sijaan pääsivät oikeuksiinsa: jotkut zombi-statistit saivat ehostukseksi ilkeän näköisiä haavoja ja arpia, aseita, erilaisia pukuja ja muita yksityiskohtia. Monet raajansa menettäneitä zombeja näytelleistä statisteista olivat aitoja amputaatiopotilaita. Yksi Savinin maskeerausapulaisista oli Elävien kuolleiden päivässä kapteeni Rhodesia esittänyt Joseph Pilato. Pilato esiintyy myös tässä elokuvassa; hän on yksi poliiseista, jotka Stephen ja Francine tapaavat vartioasemalla elokuvan alussa.
Alkuperäiskäsikirjoituksesta löytyvä kohta, jossa Francinen oli tarkoitus surmata itsensä hyppäämällä helikopterin pyöriviä lapoja päin, jäi kuvaamatta, sillä Romero päätti muuttaa elokuvan loppua hieman onnellisemmaksi. Kohtausta varten tehty, Gaylen Rossin kasvonpiirteitä muistuttava savivalos kuitenkin säästettiin. Myöhemmin Savini muokkasi valosta afroamerikkalaisen miehen kasvonpiirteitä vastaavaksi, ja sitä käytettiin eräässä elokuvan varhaisemmassa kohtauksessa, jossa seonnut poliisi ampuu miestä haulikolla päähän.
Yksi mielenkiintoisimmista yksityiskohdista on elokuvassa käytetty miltei räikeänpunainen tekoveri. Tom Savini oli aluksi minnesotalaisen 3M-yhtiön tuottaman halvan tekoveren käyttöä vastaan, mutta suostui kustannussyistä käyttämään sitä tehosteissaan.
Musiikki
thumb|150px|right| Elokuvan [[soundtrack-albumi Goblin-yhtyeen säveltämänä. Elokuvan nimi kannessa on "Zombi", viitaten elokuvan eurooppalaiseen versioon, jossa yhtyeen musiikkia kuullaan erittäin laajamittaisesti.]]
Elokuvan musiikin esittää suurimmaksi osaksi italialainen progressiivista rock-musiikkia soittava yhtye Goblin, tosin musiikki vaihtelee elokuvan eri versioissa. Romeron alkuperäisessä versiossa käytettiin erityisen paljon myös DeWolfen musiikkikirjaston raitoja, kun taas Dario Argenton Euroopan levitystä varten leikkaamassa versiossa kuullaan Goblin-yhtyeen elokuvaa varten äänittämä albumi lähes kokonaisuudessaan. Argento oli tehnyt yhtyeen kanssa yhteistyötä jo vuonna 1977 ohjaamassaan Suspiria-elokuvassa, ja jatkoi yhtyeen kanssa solmimaansa musiikkilisenssiä myös muutamissa muissa elokuvissaan.
Myös ostoskeskuksen omaa taustamusiikkia kuullaan joissain kohtauksissa: taustamusiikki alkoi soida kaiuttimista automaattisesti aina aamuvarhaisella ennen ostoskeskuksen avaamista ja kuvausajan päättymistä, eikä kukaan tuotantoryhmän jäsenistä saanut sitä vaimennettua (kohtaus, jossa Roger ja Peter käynnistävät musiikkilaitteet, toteutettiin lavasteiden avulla). Tästä syystä Romero säilytti ostoskeskuksen taustamusiikin sopivaksi katsomissaan kohtauksissa, muun muassa elokuvan lopputekstien kohdalla.
Kohtauksessa, jossa sotilaista ja siviileistä koostuva ryhmä pitää taukoa ulkosalla, soi Pretty Things -yhtyeen kappale "Cause I'm a Man".
Zombit
thumb|250px|right| [[Zombi|Zombeja laahustamassa päämäärättömästi kauppakeskuksen uumenissa]]
Erityisen paljon elokuvaa on kiitelty sen kauhuelokuville poikkeuksellisen yksityiskohtaisesta tavasta selittää outojen tapahtumien synty ja seuraukset. Jo Elävien kuolleiden yössä yritettiin antaa ilmiöille tieteellisesti pätevä selitys: siinä tuhoutuneen avaruusaseman aiheuttama mystinen säteily saapui maan ilmakehään, joka aktivoi kuolleiden ihmisten aivot uudelleen ja saa nämä heräämään eloon zombeina. Dawn of the Dead taas tutkii ilmiötä virustartunnan näkökulmasta, ja Elävien kuolleiden päivässä spekuloidaan jo, voisiko zombeja kenties kesyttää ja alistaa toimimaan ihmisten tahdon mukaisesti. Eräässä elokuvan kohtauksessa Peter tosin mainitsee isoisänsä kertoman tarinan, joka nojaa pitkälti alkuperäisten zombikertomusten voodoo-taustaan. Mitään yksiselitteistä selitystä zombi-invaasiolle ei Romeron elokuvissa siis anneta, mikä saattoi olla ohjaajan tarkoituskin. Kerran henkiin heränneiden zombien aivokapasiteetti on rappeutumisen vuoksi melko rajallinen: ainoastaan eteenpäin hoippuminen ja primitiivinen, joiltakin eläinlajeiltakin sujuva yksinkertaisten apuvälineiden käyttö sujuvat heiltä.
Romeron elokuvissa zombit kuvataan hitaina, jähmeäliikkeisinä olioina, joiden ainoana tarkoituksena on etsiä eläviä ihmisiä ja syödä näiden lihaa ravinnokseen. Koska zombien ruoansulatusjärjestelmä ei toimi, oletetaan, ettei ihmisten syöminen olisikaan nälän vaan jonkin pimeän, alkukantaisen vaiston sanelemaa. On myös mahdollista, että zombeilla olisi alitajunnassaan jonkinlainen muistikuva paikoista, joissa he elävinä ihmisinä olivat ja asioista joita siellä tekivät. Tämä selittäisi zombien taipumuksen kerääntyä julkisille paikoille, kuten kaduille ja kauppakeskuksiin.
Romeron elokuvissa ainoa varma keino tuhota zombi on ampua tai lyödä sitä päähän niin voimakkaasti, että sen aivot tuhoutuvat. Muihin ruumiinosiin kohdistetut, normaalisti kuolettavatkin haavat eivät pysäytä zombeja kuin hetkellisesti tai korkeintaan hidastavat niiden kulkua.
Jälkituotanto ja julkaisu
Romero, joka ohjaamisen ohella myös leikkasi elokuvan, kasasi tiukan aikataulun puitteissa noin 139 minuuttia materiaalia elokuvan promoesitystä varten, ja tämä nykyään Director's Cut -nimellä kulkeva versio nähtiin ensimmäisen kerran vuoden 1978 Cannesin filmifestivaaleilla. Pohjois-Amerikan elokuvateatterilevitystä varten Romero leikkasi elokuvan myöhemmin 126-minuuttiseksi. Yhdysvaltain elokuvajärjestö aikoi aluksi antaa elokuvalle ikärajamerkinnän "X" sen sisältämän väkivaltaisuuden vuoksi – tämä vastaa suurin piirtein suomalaista K18-merkintää. Yleensä pornoelokuvissa käytetty ikärajamerkintä ei kuitenkaan innostanut Romeroa ja elokuvan tuotantoryhmää, ja he saivat suostuteltua elokuvajärjestön muuttamaan mieltään. Uudeksi ikärajaksi annettiin "määrittelemätön" eli "Unrated". United Artists -yhtiö suostui ottamaan elokuvan levitykseen Yhdysvalloissa, ja sen ensi-ilta oli New Yorkissa 20. huhtikuuta 1979.
Romeron työtoveri Dario Argento teki elokuvasta myös Euroopan levitystä varten oman versionsa, joka tunnetaan yleisesti nimellä Zombi. Alkuperäisestä elokuvasta poiketen Argenton versio on huomattavasti toimintapainotteisempi, ja henkilökuvien kehittäminen ja tieteellinen spekulointi jäävät vähemmälle huomiolle. Tämä 118-minuuttinen versio julkaistiin ensimmäiseksi Argenton kotimaassa Italiassa jo syyskuussa 1978. Argenton versiossa kuullaan myös huomattavasti enemmän Goblin-yhtyeen musiikkia. Italialainen ohjaaja Lucio Fulci teki samaan aikaan omaa elokuvaansa Zombie Flesh Eaters, joka tunnetaan myös Dawn of the Deadin eurooppalaisen versioon viittaavalla nimellä Zombi 2. Nimestään huolimatta elokuva ei ole jatko-osa Romeron eikä Argenton elokuvalle, vaan kyseessä oli Fulcin yritys lisätä oman elokuvansa suosiota nimeämällä sen Italiassa myyntimenestykseksi osoittautuneen Argenton elokuvan mukaan.
Elokuvan suosio
Elokuvan tekoa varten saatiin kerättyä kokoon noin 500 000 dollaria, joka nykyrahassa vastaa noin 650 000 dollaria. Suhteellisen alhaisesta budjetistaan huolimatta elokuva on tuottanut maailmalla arviolta 55 miljoonaa dollaria, näistä avausviikonloppunaan 900 000 dollaria.
Elokuvan runsas ja verinen väkivalta ei kuitenkaan sopinut kaikille. Esimerkiksi New York Timesin elokuva-arvostelija Janet Maslin ei pystynyt katsomaan elokuvaa kokonaisuudessaan sen väkivaltaisuuden vuoksi.
Elokuvalle myönnettiin Länsi-Saksassa vuonna 1980 Golden Screen -palkinto noin 3 miljoonan katsojan nähtyä elokuvan siellä. Yhdysvalloissa vuonna 1982 julkaistua elokuvan VHS-versiota myytiin noin 750 000 kappaletta.
Elokuvan eri versioita
thumb|145px|right| Dawn of the Dead - Ultimate Edition
Elokuva julkaistiin teräväpiirtoversiona Blu-ray -levyllä 7. lokakuuta 2007.
New Amsterdam Entertainment -yhtiö ja elokuva tuottaja Richard Rubinstein ilmoittivat 19. toukokuuta 2008 tekevänsä 3D-version elokuvasta. Rubinsteinilla on myös suunnitteilla julkaista elokuvalle uusi jatko-osa.
Scarface – arpinaama
Scarface – arpinaama on vuonna 1983 ensi-iltansa saanut rikosdraamaelokuva, jonka on ohjannut Brian De Palma ja käsikirjoittanut Oliver Stone. Se perustuu rikoselokuvaklassikkoon Arpinaama vuodelta 1932.
Karolina Gočeva
pienoiskuva|Karolina Gočeva Karolina Gočeva (, s. 28. huhtikuuta 1980 Bitola, Jugoslavia) on pohjoismakedonialainen laulaja.
Scarface – arpinaama
Elokuva kertoo Al Pacinon esittämästä kuubalaissyntyisestä gangsterista, Antonio ”Tony” Montanasta, joka saapuu Miamiin Yhdysvaltoihin yhdessä kymmenien tuhansien kommunistihallintoa paenneiden maanmiestensä kanssa. Nopean rahan toivossa Montana ja hänen ystävänsä Manolo ”Manny” Ribera löytävät tiensä huumebisnekseen. Häikäilemättömyydellään Montana raivaa nopeasti tiensä huipulle, mutta kasvavan vallan myötä kasvaa myös hänen ahneutensa ja epäluuloisuutensa. Kokaiinin käytöstä johtuva vainoharhaisuus ja keskittymiskyvyn puute sekä inhimillinen ratkaisu koituvat lopulta hänen kohtalokseen.
Karolina Gočeva
Gočevan laulajanura alkoi 11 vuoden ikäisenä Makfest-musiikkifestivaalin myötä. Sen jälkeen hän osallistui jo teini-ikäisenä useille festivaaleille ja sai 14-vuotiaana parhaan naisartistin palkinnon. Kesällä 2000 hän julkaisi ensimmäisen albuminsa Jas imam pesna (’minulla on laulu’), joka nousi Pohjois-Makedoniassa kolmen eniten myydyn albumin joukkoon.
Scarface – arpinaama
Elokuvassa sanotaan kirosana fuck yhteensä 207 kertaa. Elokuvan lopussa on omistus Howard Hawksille ja Ben Hechtille, alkuperäisen Arpinaama-elokuvan ohjaajalle ja käsikirjoittajalle.
Karolina Gočeva
Vuonna 2002 Gočeva pääsi edustamaan Pohjois-Makedoniaa Eurovision laulukilpailuun Tallinnaan kappaleella ”Od nas zaviši”. Hän sijoittui sijalle 19. Toisen kerran hän edusti maataan Euroviisuissa vuonna 2007 Helsingissä kappaleellaan ”Mojot svet”. Kilpailun 14. sija irtosi lopulta 73 pisteellä.
Scarface – arpinaama
Elokuvasta on kehitetty toimintaseikkailupeli Scarface: The World Is Yours, joka julkaistiin vuonna 2006.
Suomessa elokuvan ikäraja on 16 vuotta.
Juoni
Elokuva alkaa kohtauksella, jossa näytetään kuinka Kuuban presidentti Fidel Castro antoi tuhansien kuubalaisten matkustaa Marielin satamasta veneillä Floridaan vuonna 1980. Yhdysvallat oli lupautunut vastaanottamaan kuubalaisia mielipidevankeja, mutta heidän mukanaan matkusti myös lukuisia rikollisia, jotka oli vapautettu suoraan Kuuban vankiloista. Elokuvan alussa nähdään aitoa videota näistä Marielin venekuljetuksista ja kuubalaisten saapumisesta Yhdysvaltoihin.
Yksi näistä 125 000 Miamiin saapuneista kuubalaisista on Tony Montana (Al Pacino), jolla on myös rikollinen tausta. Tony ja hänen ystävänsä Manny Ribera (Steven Bauer) joutuvat maahan saavuttuaan Freedomtowniin, jossa pidettiin niitä kuubalaisia, joilla ei ollut green card -oleskelulupaa. Muutaman kuukauden kuluttua Manny saa Frank Lopezilta tarjouksen, jossa tämä lupaa hankkia heille oleskeluluvan Yhdysvaltoihin, mikäli he murhaisivat Emilio Rebengan, joka oli kiduttanut Frankin veljen kuoliaaksi Kuubassa. Tony suostuu epäröimättä ja puukottaa Rebengan kuoliaaksi ansaiten siten oleskelulupansa.
Seuraavina viikkoina Tony ja Manny työskentelevät pienessä kuubalaisessa ruokapaikassa saadakseen rahaa. Eräänä iltana kaksikko tapaa huumevälittäjä Omar Suarezin (F. Murray Abraham), joka oli toiminut välittäjänä myös Rebengan murhassa. Häneltä he saavat tehtäväkseen ostaa kaksi kiloa kokaiinia kolumbialaiselta huumekauppias Hectorilta, joka saapuisi Miamiin muutaman päivän kuluttua. Omar Suarez antaa Tonylle kokaiinin ostamista varten rahaa ja aseita, mikäli kauppa ei sujuisi odotetusti.
Muutamaa päivää myöhemmin Tony ja Manny sekä kaksi muuta heidän tuntemaansa kuubalaista, Angel (Pepe Serna) ja Chi Chi (Ángel Salazar) ajavat pienelle hotellille, missä heillä on tapaaminen Hectorin kanssa. Kauppa kuitenkin ilmenee huijaukseksi ja kolumbialaiset vetävät aseensa esiin vaatien Tonylta rahoja. Tony kieltäytyy ja Hector uhkailee häntä moottorisahalla leikaten lopulta Angelin palasiksi Tonyn edessä. Tällöin Manny ja Chi Chi kuitenkin saapuvat hotelliin ja tulitaistelun jälkeen kolmikko pakenee kokaiinin sekä rahojen kanssa paikalta. Tony palauttaa rahat sekä kokaiinin Omarin päällikölle, Frank Lopezille (Robert Loggia). Frank vaikuttuu Tonyn kyvyistä ja asenteesta, joten toivoo tämän tekevän jatkossakin töitä hänelle. Samalla Tony kuitenkin kiinnostuu Frankin naisystävästä, Elvira Hancockista (Michelle Pfeiffer).
Muutamaa kuukautta myöhemmin Tony käy tapaamassa Yhdysvalloissa asuvaa äitiään (Míriam Colón) sekä pikkusiskoaan Ginaa (Mary Elizabeth Mastrantonio). Gina on innoissaan veljensä näkemisestä, mutta hänen äitinsä ei ole tyytyväinen, sillä hän on pettynyt Tonyn rikolliseen elämään. Lopulta Tonyn äiti häätää poikansa pois talostaan, mutta tämä vielä vaihtaa muutaman sanan siskonsa kanssa ja antaa tälle rahaa.
Jonkin aikaa myöhemmin Tony ja Omar lähetetään Boliviaan keskustelemaan liikesopimuksista huumeruhtinas Alejandro Sosan (Paul Shenar) kanssa. Neuvottelut eivät kuitenkaan suju suunnitelmien mukaan, sillä Sosa murhaa Omarin kertoen tämän toimineen aikaisemmin vasikkana. Sosa kuitenkin pitää Tonyn asenteesta ja tekee tästä liikekumppaninsa, mutta varoittaa tätä koskaan pettämästä häntä. Palattuaan Floridaan Tony tapaa Frankin, joka on vihainen Omarin kuolemasta sekä Tonyn omatoimisesti tekemästä sopimuksesta Sosan kanssa. Tämän seurauksena kaksikko lopettaa yhteistyönsä.
Myöhemmin yökerho Babylonissa Tony joutuu korruptoituneen huumepoliisi Mel Bernsteinin (Harris Yulin) ahdistelemaksi tämän tietäessä Tonyn kytköksistä Rebengan murhaan sekä kolumbialaisiin huumekauppiaisiin. Mel käskee Tonya maksamaan "veroa" toiminnastaan hänelle, jotta saisi vastapalveluksena suojelua ja informaatiota. Tony vakuuttuu siitä, että Frank lähetti Melin hänen kimppuunsa, sillä ainoastaan Frank tiesi murhista. Babylonissa Tony joutuu myös kahden aseistetun miehen hyökkäyksen kohteeksi, mutta onnistuu pakenemaan paikalta vahingoittuneena. Hän uskoo yhä vahvemmin Frankin syyllisyyteen ja lähtee tapaamaan tätä. >Lopulta Frankin syyllisyys varmistuu ja tämä tunnustaa tekonsa Tonylle. Hän polvistuu rukoillen Tonya armahtamaan hänet, Tonyn osoittaessa Frankia aseellansa. Tony lupaa olla tappamatta häntä ja käskee Mannya tappamaan Frankin ja tappaa sitten itse Melin. Tämän jälkeen Tony lähtee Elviran luokse ja kertoo Frankin kuolleen ja haluavansa Elviran vaimokseen.
thumb|left|[[Al Pacino Tony Montanan roolissa]]
Lopulta Tony pidätetään rahanpesusta ja veropetoksista. Lakimiehensä mukaan hän joutuu vankilaan vähintään kolmeksi vuodeksi. Ennen tuomion toteutumista Alejandro Sosa ottaa yhteyttä Tonyyn ja pyytää tätä murhaamaan aktivistin, joka aikoo paljastaa Sosan huumekaupat televisiossa. Vaihdossa Sosa lupaa käyttää kontaktejaan pitääkseen Tonyn pois vankilasta. Tony suostuu ja pian hän tapaa Sosan uskotun alaisen, Alberton, jonka kanssa hän matkustaa New Yorkiin. Siellä Alberto suunnittelee räjäyttävänsä miehen auton. Tilanne kuitenkin muuttuu, sillä autoon nousevat myös aktivistin vaimo ja lapset, joita Tony ei halua vahingoittaa. Alberto ei kuitenkaan kuuntele Tonyn valituksia ja Alberton ollessa räjäyttämässä pommia Tony suuttuu ja ampuu hänet.
Tästä suuttuneena Sosa uhkaa tappavansa Tonyn. Tony ei kuitenkaan välitä tästä vaan lähtee etsimään sisartaan kuultuaan tämän katoamisesta äidiltään. Lopulta hän löytää Ginan yhdessä Mannyn kanssa ja vihaisena sekä kokaiinin vaikutuksen alaisena tappaa ystävänsä. Gina kertoo heidän menneen juuri naimisiin ja aikovan yllättää Tonyn. Tonyn alaiset vievät sitten Ginan ja murtuneen Tonyn takaisin kartanolle. Samalla ryhmä Sosan murhaajia hyökkää kartanolle tappaen Tonyn vartijat ulkona.
Loppukohtauksesta on jäänyt maailmalle elämään kuuluisa lause: "Say hello to my little friend!".
Tuotanto
Oliver Stone kirjoitti elokuvan käsikirjoituksen Ranskassa toipuessaan omasta kokaiiniriippuvuudestaan. Hän teki yhteistyötä Miamin poliisin sekä DEA:n kanssa ja käytti näiltä saamiaan tietoja lisätäkseen elokuvaan oikeita rikoksia, joihin kuuluu muun muassa kuuluisa moottorisahakohtaus.
Scarface oli alun perin tarkoitus kuvata Floridassa, mutta se sai paljon kritiikkiä kuubalaiselta yhteisöltä, joka vastusti useita elokuvan näkökulmia. He muun muassa vastustivat kuubalaisten kuvaamista huumekauppiaiksi ja vaativat käsikirjoituksen muuttamista Fidel Castroa vastustavaksi, esimerkiksi muuttamalla Tony Montana Fidel Castron vakoojaksi. Pitkien neuvotteluiden päätteeksi tuottajat kieltäytyivät vaatimuksista sanoen elokuvan keskittyvän kokaiiniin eikä Castron politiikkaan. Varmistaakseen kuvausryhmän turvallisuuden ja välttääkseen mahdollisia ongelmia, kuvaukset siirrettiin Los Angelesiin.
Vastaanotto
Scarfacen ennakkonäytös oli 1. joulukuuta 1983 New Yorkissa, missä se otettiin vastaan eriävin mielipitein. Elokuvaa oli katsomassa elokuvan kaksi näyttelijää, Al Pacino ja Steven Bauer, sekä useita kutsuvieraita, kuten Diane Lane, Melanie Griffith, Raquel Welch, Joan Collins, Cher ja Eddie Murphy. Elokuvan keskivaiheilla ohjaaja Martin Scorsese kääntyi sanomaan takana olleelle Steven Bauerille, ”Te olette loistavia, mutta valmistautukaa, sillä he tulevat vihaamaan sitä Hollywoodissa – koska se kertoo heistä”.
Elokuva julkaistiin elokuvateattereihin 5. joulukuuta 1983 ja se esitettiin ensimmäisenä päivänä 996 teatterissa. Se tuotti yhteensä 4,6 miljoonaa dollaria avausviikonloppunaan huolimatta elokuvan väkivaltaisen luonteen ja kielenkäytön herättämästä keskustelusta. Elokuva tuotti kaiken kaikkiaan 45,4 miljoonaa dollaria Pohjois-Amerikassa ja 20,5 miljoonaa kansainvälisesti, eli yhteensä lipputulot nousivat 65,9 miljoonaan. Inflaation huomioiden summa vastaisi nykypäivänä noin 180 miljoonaa dollaria.
Elokuvan väkivaltaisuus herätti tuoreeltaan kielteistä huomiota. Sillä oli kuitenkin myös puolustajansa. Roger Ebert ylisti Scarfacea: ”DePalma ja hänen kirjoittajansa, Oliver Stone, ovat luoneet erityisten yksilöiden gallerian ja yksi elokuvan lumouksista on se, että emme katso rikoselokuvien kliseitä, katsomme ihmisiä jotka ovat rikollisia.” Hän myös lisäsi sen ”mahtavien elokuvien” listalleen. Myös New York Timesin Vincent Canby ylisti elokuvaa ja erityisesti sen synkkää tunnelmaa.
Scarfacen maine on sittemmin kasvanut. Rotten Tomatoes -sivuston mukaan 82 % kriitikoista on antanut elokuvalle myönteisen arvostelun. Yhteenvedossa sitä kuvaillaan tyylitellyksi ja äärimmäisen väkivaltaiseksi gangsterieepokseksi, jonka dialogi on jäänyt elämään populaarikulttuuriin ja joka ”tasapainoilee moralisoivan draaman sekä ihannoivan hillittömyyden” välillä. Metacritic-sivuston keräämä arvosana on 65 pistettä sadasta, mikä sivuston mukaan tarkoittaa ”pääasiassa myönteistä” vastaanottoa.
AllMovie-sivuston Keith Phipps kuvailee Scarfacea elämää suuremmaksi pop-taiteeksi, jonka asetelmat ovat karskeja ja pelkistettyjä, hahmot karikatyyrimäisiä ja dialogi täynnä siteeraamisen arvoisia lausahduksia. Kaikki elokuvassa on viety äärimmilleen: väkivalta, Pacinon roolisuoritus, tyylitelty kuvakieli sekä tärkeimpänä tematiikka, jonka ytimessä ovat rikos, amerikkalainen unelma sekä klassinen nousu ja tuho -rakenne. Phippsin mukaan elokuva on omiaan jakamaan yleisön niihin, joiden hengen se salpaa, sekä niihin, jotka pitävät katsomiskokemusta piinallisena.
Ilta-Sanomien arviossa Siru Valleala kuvaili elokuvaa kulttiklassikoksi: ”kasarirymistely on Al Pacinon juhlaa, ja onpa väkivaltainen huumekuvaus tullut kuuluksi siitäkin, että elokuvassa sanotaan fuck yhteensä 207 kertaa. Mutta toimintadraamassa, joka perustuu vielä klassikompaan vuoden 1932 Arpinaamaan, on myös kimaltelevaa naisloistoa. Siitä pitää huolen upea Michelle Pfeiffer, joka esittää kuubalaisgangsteri Tony Montanan [– –] ihastusta Elviraa.”
Videopelit
thumb|Videopelin logo. Ensimmäinen elokuvasta tehty videopeli, Scarface: The World Is Yours, julkaistiin syyskuussa ja lokakuussa 2006. Sen tuotti Radical Entertainment ja julkaisi Vivendi Universal Games. Pelissä Tony ei kuollut hyökkäyksessä kartanolleen ja pelaajan tehtävänä on palauttaa menetetty valta sekä kostaa. Peli julkaistiin Microsoft Windowsille, PlayStation 2:lle, Xboxille ja Wiille.
Radical ja Vivendi julkaisivat lokakuussa 2006 myös toisen elokuvaan liittyvän videopelin, Scarface: Money. Power. Respect.. Se vastaa paljolti edeltäjäänsä, mutta käsittelee enemmän huumekaupan ja alueiden hallintaa, kun taas edeltäjä painotti enemmän jengien kanssa sotimista, kunnioituksen hankkimista ja yleisesti imperiumin jälleenrakentamista. Peli on julkaistu tähän mennessä ainoastaan PlayStation Portablelle.
Hausa
Hausa voi tarkoittaa ainakin seuraavia asioita:
KERNAL
thumb|Kernalin hyppytaulua havainnollistava luettelo, jossa käytössä olevat rutiinit, niiden osoitteet, rutiinien käyttämät rekisterit ja lyhyet kuvaukset rutiinien käyttötarkoituksesta. KERNAL on Commodoren kehittämä laiteohjelmisto, jota käytettiin yhtiön 8-bittisissä mikrotietokoneissa alkaen PET-tietokoneesta (1977). Myöhemmin sen laajennettuja versioita käytettiin VIC-20-, Commodore 64-, Plus/4-, Commodore 16- ja Commodore 128 -tietokoneissa.
KERNALin nimen sanottiin olevan lyhenne sanoista Keyboard Entry Read, Network, And Link. Toisaalta VIC-20-kehittäjä Robert Russellin mukaan se on kirjoitusvirhe sanasta kernel (Unixin termi käyttöjärjestelmän ytimelle).
VIC-20 ja C-64-koneissa koko käyttöjärjestelmä on 8 kiB ROM-piirillä. Commodore 128 -koneessa ROM on laajennettu 20 kibitavuun, josta KERNAL vie 16 kiB ja konekielimonitori neljä.
Commodore-laitteiden KERNAL sisältää kokoelman erilaisia rutiineja. Näiden kutsumista varten on hyppytaulu, joka on pääpiirteittäin samanlainen kaikissa Commodoren tuottamissa tietokoneissa. Näin ollen yksinkertaisten konekielisten ohjelmien pitäisi pystyä toimimaan jokaisessa Commodoren valmistamassa koneessa ilman muutoksia.
KERNALin tärkeimpiä osia on reset-rutiini, joka suoritetaan koneen käynnistyessä. Se kopioi RAM-muistiin vektorit ja aliohjelmat, alustaa I/O- ja grafiikkapiirit, tarkistaa onko koneeseen kytketty ohjelmamoduuli, alustaa BASIC-tulkin ja siirtyy odottamaan käyttäjän syötettä.
KERNAL sisältää myös keskeytysrutiinit, esimerkiksi IRQ-rutiini suoritetaan 60 (VIC-20 ja C-64) tai 50 kertaa sekunnissa (C-128). Tämä ylläpitää kelloa ja lukee näppäimistöä. NMI-rutiini suoritetaan restore-näppäintä painettaessa ja kasetti- ja levyasemarutiinien yhteydessä ja sarjaväylää käytettäessä.
Kolmannen osan muodostavat käyttäjän kutsuttavat aliohjelmarutiinit, joita voidaan käyttää ohjelmista. Näillä toteutetaan tiedon syöttö ja tulostus, tiedostojen tallennus ja lataus, näytön käsittely ja liukulukumatematiikka.
Käytännössä yksinkertaiset, poke-komentoja sisältämättömät BASIC-ohjelmat ovat binääriyhteensopivia eri koneiden välillä. Konekielisiä ohjelmia kirjoitettaessa ohjelmien pitäisi olla vapaasti sijoitettavia, ja ne voivat olla kooltaan maksimissaan 3 kilotavua, mikäli niiden on tarkoitus olla yhteensopivia kaikkien Commodoren koneiden kanssa.
James Earl Ray
thumb|James Earl Rayn etsintäkuulutusjuliste. James Earl Ray (10. maaliskuuta 1928 – 23. huhtikuuta 1998) oli yhdysvaltalainen mies, joka tuomittiin kansalaisoikeusliikkeen johtajan Martin Luther Kingin salamurhasta.
Ray pidätettiin 8. kesäkuuta 1968 Lontoossa Kingin 4. huhtikuuta tapahtuneesta salamurhasta. Hän tunnusti syyllisyytensä Memphisissä Tennesseessä 10. maaliskuuta. Tunnustuksen ansiosta hän vältti kuolemantuomion ja hänet tuomittiin 99 vuodeksi vankilaan.
Ray peruutti tunnustuksensa kolmen päivän sisällä tuomiostaan ja väitti, että henkilö, joka tunnettiin salanimellä ”Raoul”, oli sekaantunut asiaan, kuten oli myös hänen veljensä Johnny, mutta ei hän itse. Hän vietti loppuelämänsä yrittäen menestyksettä perua syyllisyyden tunnustuksensa.
Ray kuoli hepatiitti C:n aiheuttaman munuaissairauden komplikaatioihin. Hepatiitti C oli luultavasti saatu verensiirrosta, jonka hän oli saanut vankilassa (Brushy Mountain State Penitentiary) tapahtuneen puukotuksen jälkeen.
Vuonna 1997 Martin Luther Kingin poika Dexter King tapasi Rayn ja tuki julkisesti hänen yrityksiään saada uusi oikeudenkäynti. Vuonna 1998 Kingin suku nosti kanteen Loyd Jowersia vastaan osallisuudesta Martin Luther Kingin murhaan johtaneeseen salaliittoon. Korostaakseen että kanteen tarkoituksena oli löytää totuus, Kingin suku vaati vahingonkorvauksena sata dollaria. Valamiehistö totesi Jowersin syylliseksi joulukuussa 1999. Valamiehistö myös katsoi, että salaliittoon kuului myös valtiovallan edustajia.
26. elokuuta 1998 Yhdysvaltain oikeusministeriö käynnisti tutkinnan Jowersin väitteistä. Tutkinta valmistui kesäkuussa 2000. Jowersin väitteitä salaliitosta ei pidetty uskottavina.
Ahti Lampi (pöytäjääkiekkoilija)
Ahti Lampi (s. 1991 ) on suomalainen pöytäjääkiekkoilija, joka edustaa Spjalerance-nimistä seuraa. Hän on lajin kaksinkertainen Euroopan mestari.
Hausan kieli
Hausa on Afrikan toiseksi puhutuin kieli, jolla on 43 928 100 äidinkielistä puhujaa. Lisäksi sitä puhuu toisena kielenään noin 20 miljoonaa ihmistä. Hausa on maailman 27. puhutuin kieli. Suurin osa äidinkielisistä puhujista asuu Nigeriassa, jonka väestöstä noin 29 % eli noin 40 miljoonaa ihmistä on hausoja, sekä Nigerissä, jonka väestöstä 56 % eli 6 miljoonaa ihmistä on hausoja. Lisäksi hausaa käytetään lingua francana useissa Länsi-Afrikan maissa erityisesti muslimien keskuudessa, nimeltä mainiten Kamerunissa, Beninissä, Togossa ja Ghanassa. Suuri osa kielen puhujista kuuluu hausojen etniseen ryhmään, mutta monet äidinkielisetkin hausan puhujat edustavat muita kansoja. Hausa on Afrikan puhutuin alkuperältään afrikkalainen kieli, mutta se ei ole minkään maan virallinen kieli. Sen sijaan sillä on kansalliskielen asema sekä Nigerissä että Nigeriassa.
Hausalla on ollut kirjoitettu muoto yli 200 vuoden ajan. Aluksi sitä kirjoitettiin ajamilla (eräs arabialaisten aakkosten muunnos). Latinalaiset aakkoset ovat olleet ensisijaisessa käytössä vuodesta 1880 alkaen. Hausan kirjoituksessa ei merkitä vokaalin pituutta eikä tavun sävelkulkua, vaikka ne ovat kielelle ominaisia piirteitä.
Hausa on tšadilainen kieli, joten se kuuluu afroaasialaisiin kieliin. Hausalla on useita eri murteita.
Hausankieliseen elokuvatuotantoon viitataan nimellä Kannywood. Islamin vaikutuksen vuoksi hausankielistä elokuvakulttuuria voi luonnehtia keholliselta ilmaisultaan (esimerkiksi julkisen halailun, hyväilemisen tai suutelemisen esittämisen osalta) pidättyväksi, ja tällainen voi johtaa ainakin nuoren naisnäyttelijän poissulkemiseen Kannywood-tuotannoista.
Konsonantit
Lähde:
Vokaalit
Kaikki vokaalit voivat esiintyä niin lyhyinä kuin pitkinäkin. Hausa on tonaalinen kieli, jossa on sekä nouseva että laskeva tooni. Diftongeja on kaksi [au] ja [ai].
Lähde:
Kielioppi
Lukusanat 1–10 hausaksi:
Pikakivääri
thumb|250px|Lahti-Saloranta M/26 käytössä helmikuussa [[1940.]] Pikakivääri on kevyen konekiväärin kaltainen konetuliase, jossa patruunoiden syöttö tapahtuu lippaasta, eikä konekivääreille tyypillisesti patruunavyöstä.
Kevyt konekivääri on käytännössä syrjäyttänyt pikakiväärin jalkaväkiryhmien tulitukiaseena; tästä huolimatta joidenkin valtioiden, kuten Venäjän ja Ison-Britannian, armeijoissa pikakiväärejä käytetään edelleenkin. Joistain rynnäkkökiväärimalleista on myös valmistettu pidemmällä ja raskaammalla piipulla, haaratuella ja suurempikapasiteettisella lippaalla varustettua pikakivääri-muunnosta. Tunnettuja pikakivääreitä ovat suomalainen Lahti-Saloranta M/26, japanilainen Taisho 96, yhdysvaltalainen BAR M1918 (Browning Automatic Rifle), neuvostoliittolainen Degtjarjov DP-27, joka Suomessa nimettiin sota-ajan erään suosikki-iskelmän mukaan ”Emmaksi”, koska aseen päällä vaakatasossa oleva rumpulipas muistutti hiukan gramofonilevyä sen kansiosan pyöriessä lippaan tyhjentyessä, ja brittiläinen, tšekkoslovakialaiseen ZB-26:een perustuva, ZGB 1933 Bren (BRno-ENfield).
‎Aiheesta muualla
Kulsprutegevär
Love Parade
Alkuvuosina tapahtumaan osallistuneita oli vain joitakin tuhansia, mutta myöhemmin ennätysvuosina tapahtumaan osallistujia on ollut toista miljoonaa. Tapahtumassa on yleensä soitettu pääosin elektronista tanssimusiikkia. Tapahtumilla on usein ollut oma mottonsa, ja saksalaisilla tapahtumilla myös oma tapahtumaa varten tehty tunnuslaulu. Love Parade -tapahtumien järjestäminen saatetaan lopettaa heinäkuussa 2010 tapahtumassa sattuneen onnettomuuden vuoksi, jossa kuoli 21 ihmistä ja satoja loukkaantui.
Gōshō Aoyama
Gōshō Aoyama (, s. Yoshimasa Aoyama, 21. kesäkuuta 1963 Japani ) on manga-artisti, jonka tunnetuimpiin sarjoihin kuuluu Salapoliisi Conan. Ayoaman ura alkoi, kun hän voitti vuonna 1986 uusien kykyjen kilpailun. Hänen ensimmäinen aikakauslehdessä julkaistu sarjansa oli Chotto Mattete, jota julkaistiin talvella 1987. Aoyama opiskeli arvostetussa Nihon-yliopistossa Tokiossa.
Japanin Grand Prix 2007
Japanin Grand Prix 2007 (virallisesti 2007 Formula 1 Fuji Television Japanese Grand Prix) oli Formula 1 -kauden 15. osakilpailu, joka ajettiin 28.–30. syyskuuta Fuji Speedwan moottoriradalla Japanissa. Kilpailun voitti McLarenin Lewis Hamilton, jolle voitto oli kauden neljäs. Se oli myös ensimmäinen kilpailu, jossa nähtiin kaksi suomalaista palkintokorokkeella: McLarenilla ajanut Heikki Kovalainen oli toinen ja Ferrarin Kimi Räikkönen kolmas.
Kaudella 2007 Japanin Grand Prix ajettiin Fujin radalla ensimmäistä kertaa 30 vuoteen. Kilpailu ajettiin vesisateessa, kuten myös vuosina 1976 ja 1977, jolloin kilpailu oli viimeksi ajettu Fujin radalla.
Raportti
thumb|270px|Takuma Satō. Lähtö tapahtui klo 15.30 paikallista aikaa (kello 7.30 aamulla Suomen aikaa). Keli oli erittäin huono, satoi ja oli sumuista. Niinpä kilpailu päätettiin aloittaa turva-auton takaa. Lisäksi tuomaristo päätti, että kaikkien autojen tuli lähteä kisaan märän kelin renkailla. Ferrari-talli ei saanut tietoa määräyksestä ajoissa, vaan otti riskin ja tallin molemmat kuljettajat Kimi Räikkönen ja Felipe Massa aloittivat kisan välikelin renkailla. Monet kuljettajat olivat kisan aikaisen radioliikenteen ja kisan jälkeisten kommenttien perusteella sitä mieltä, että kisan alkua olisi pitänyt lykätä myöhemmäksi. Kelin huonoudesta kertoi Massan pyörähtäminen jo avauskierroksella turva-auton takana. Pyörähdyksensä jälkeen Massa ohitti autoja palatakseen entiselle paikalleen, ja sai turva-auton takana tehdyistä ohituksista myöhemmin varikonläpiajorangaistuksen. Ferrari-kuljettajien oli hylkäyksen uhalla pakko käydä varikolla vaihtamassa määräysten mukaisiin renkaisiin. Ferrarit putosivat näin letkan hännille.
Kierroksella 19. turva-auto poistui viimein radalta. Uusintalähdössä McLarenit karkasivat ja Nick Heidfeld kolaroi Jenson Buttonin kanssa, joista jälkimmäinen menetti etusiipensä ja putosi neljänneltä sijalta 14:nneksi. Alexander Wurz joutui keskeyttämään uusintalähdössä etusiiven puututtua kokonaan. Wurzin Williams lähti käsistä, pyörähti reunavalliin ja kimposi takaisin radalle osuen varikonläpiajorangaistuksen suorittaneeseen Massaan. Wurzista tuli näin ensimmäinen kilpailun keskeyttänyt kuljettaja.
Sijoitukset muuttuivat radalla nopeasti kolareiden ja liukkaan radan ansiosta. Muun muassa Lewis Hamilton pyörähti Robert Kubican osuttua ohitustilanteessa tämän kylkeen. Kubica katsottiin syylliseksi ja hän sai tilanteesta varikonläpiajorangaistuksen. Myös Fernando Alonso ja Sebastian Vettel osuivat kevyesti toisiinsa. 42. kierroksella Fernando Alonso teki ajovirheen ja ajautui kovalla nopeudella rengasvalliin kimmoten sieltä takaisin radalle. Alonso ei loukkaantunut tilanteessa, mutta turva-auto palasi radalle törmäyspaikan siivouksen ajaksi. Keskeytys oli Alonsolle kauden ensimmäinen.
Turva-auton takana ajettaessa Hamilton johti joukkoa perässään Mark Webber ja Sebastian Vettel. Hamilton teki voimakkaita jarrutuksia lämmittääkseen jarrujaan ja renkaitaan. Vettel osui Webberin perään ja molemmat joutuivat keskeyttämään turva-auton yhä oltua radalla. Keskeytyksestään huolimatta Vettel ehti saada tililleen johtokierroksen nuorimpana F1-kuljettajana.
Heikki Kovalainen nousi kolarit vältettyään toiseksi, minkä sijan hän onnistui pitämään loppuun saakka. Kisan lopun lähestyessä Kimi Räikkönen teki nousua keskijoukosta kohti kärkeä ja oli lopulta kolmas painostaen pitkään Kovalaista ja käytyään hetkellisesti jopa edellä. Viimeisellä kierroksella Massa ja Kubica taistelivat ankarasti kuudennesta sijasta, jonka vei lopulta Massa. Hamilton voitti kisan ja kasvatti MM-pistejohtonsa jo 12 pisteeseen ennen Alonsoa. Etumatka Räikköseen kasvoi 17 pisteeseen. Kilpailu oli suomalaisittain historiallinen, sillä ensi kertaa palkintokorokkeella nähtiin kaksi suomalaista.
Kilpailun jälkeen
Toro Rosso -tallin Vitantonio Liuzzi tuli maaliin kahdeksantena, mutta kisan jälkeen hänelle annettiin 25 sekunnin aikasakko ohituksesta keltaisten lippujen vaikutusalueella. Ohitettavana oli Spyker-tallin Adrian Sutil, joka oli maalissa yhdeksäs ja nousi Liuzzin rangaistuksen myötä kahdeksanneksi eli viimeiselle pistesijalle. Piste oli Spykerin ensimmäinen, Toro Rosso on yhä ilman pisteitä.
Kisatuomaristo tutki Hamiltonin osuutta Vettelin ja Webberin kolariin. Hamiltonin epäiltiin jarruttaneen tarpeettoman voimakkaasti, mutta syylliseksi todettiin lopulta Vettel, jolle langetettiin kymmenen lähtoruudun rangaistus seuraavaan osakilpailuun. Kisan jälkeisellä viikolla FIA sai käyttöönsä lisämateriaalia Hamiltonin äkkijarrutuksesta. Tuomaristo tutki YouTuben kautta levinnyttä katsojan kuvaamaa materiaalia, jossa näkyi Hamiltonin hidastelu ja Webberin sekä Vettelin välinen kolari. Perjantaina 5. lokakuuta ennen Kiinan kisaviikonloppua tuomaristo päätti olla rankaisematta Hamiltonia ja poisti samalla Vettelille aiemmin langetetun lähtöruuturangaistuksen.
Fuji toimi F1:n kilpailuisäntänä ensimmäisen kerran 30 vuoteen. Kisapaikka sai paljon kritiikkiä muun muassa heikosti hoidetuista liikennejärjestelyistä ja huonoista katselupaikoista. Järjestäjät pitivät kilpailun jälkeen lehdistötilaisuuden, jossa ilmoitettiin noin kolmen miljoonan dollarin hyvityksistä katsojille.
Kilpailu
=== Johtokierrokset ===
Amblygobius
Amblygobius on tokkojen (Gobiidae) heimoon kuuluva kalasuku.
Lajit
Sukuun kuuluu FishBasen mukaan seuraavat 14 lajia:
Indigo
Indigo tarkoittaa ainakin seuraavia asioita:
Kevin Whately
Kevin Whately (s. 6. helmikuuta 1951, Humshaugh, Northumberland) on englantilainen näyttelijä. Hän on esiintynyt lukuisissa rooleissa niin teatterissa, televisiossa kuin elo­kuvissakin.
Televisio­rooleista tunnetuimmat ovat Neville Hope sarjassa Näkemiin vaan, muru!, lääkäri Jack Kerrush sarjassa Elämä käsissä, sekä yli­konstaapeli Robbie Lewis Komisario Morsessa. Sarja päättyi vuonna 2000 pää­hahmon kuolemaan, mutta myöhemmin Whatelyn roolia on jatkettu spin-off-sarjassa Komisario Lewis. Whately esiintyi myös elo­kuvassa Englantilainen potilas.
Jousiammunta kesäolympialaisissa 2020 – miesten joukkuekilpailu
Miesten joukkuekilpailu jousiammunnassa Tokion olympialaisissa 2020 käydään Dream Island Archery Fieldillä 26. heinäkuuta. Kilpailuun osallistuu 12 joukkuetta.
Karsinnat
Isäntämaa Japani pääsee suoraan olympiaturnaukseen. Vuoden 2019 MM–kilpailuista mukaan pääsee kahdeksan parasta joukkuetta. Jos Japani on kahdeksan parhaan joukossa, mukaan otetaan yhdeksänneksi paras joukkue. Loput kolme joukkuepaikkaa karsitaan erillisessä karsintaturnauksessa. Jos Japani ei ole saanut paikkaa MM–kilpailujen kautta ja osallistuu erilliseen karsintaturnaukseen ja on kolmen parhaan joukossa, paikan olympialaisiin saa karsintaturnauksen neljäs joukkue.
11 Canum Venaticorum
11 Canum Venaticorum on tähti Ajokoirien tähdistössä, sen voi nähdä paljaalla silmällä.
Sui-dynastia
Sui-dynastia (隋朝) hallitsi Kiinaa 581–618. Sitä edelsi Eteläisten ja pohjoisten dynastioiden kausi ja seurasi Tang-dynastia. Pääkaupunkina toimi Chang'an.
Riistanhoitoyhdistys
Suomen 15 riistanhoitopiiriä on jaettu 298 riistanhoitoyhdistykseen. Riistanhoitoyhdistyksen toiminta-alue on ensisijaisesti kunnan alue, mutta maa- ja metsätalousministeriö voi määrätä perustelluista syistä tästä jaosta poikkeavan toiminta-alueen.
Riistanhoitoyhdistyksen tehtävänä on:
Riistanhoitoyhdistys on riistanhoitopiirin valvonnan ja ohjauksen alainen.
Nicolae Iorga
Historioitsijana ja kulttuurivaikuttajana
Iorga opiskeli Iașin, Pariisin, Berliinin ja Leipzigin yliopistoissa, ja valmistui filosofian tohtoriksi vuonna 1893. Hänet nimitettiin vuonna 1895 keskiajan ja uuden ajan historian professoriksi Bukarestin yliopistoon. Iorga julkaisi seuraavina vuosina lukuisia teoksia Romanian ja romanialaisen kirjallisuuden historiasta. Hänen huomattavimpia teoksiaan olivat kolmiosainen ristiretkiä koskenut tutkimus Notes et axtraits pour servir à l’histoire des croisades (1899–1902), kaksiosainen Romanian kansan historia Geschichte des rumänischen Volkes (1905) ja viisiosainen Osmanien valtakunnan historia Geschichte des osmanischen Reiches (1908–1912).
Iorga toimitti Romanian historiaa koskeneita lähdejulkaisukokoelmia ja julkaisi vuonna 1892 yhden oman runokokoelman. Vuodesta 1905 hän toimitti Neamul Românesc -nimistä aikakauslehteä ja vuodesta 1909 Neamul Românesc literar -nimistä kirjallista kuukausilehteä. Iorgan toiminnan keskus oli Vălenii de Munten kylä Karpaateilla, johon hän oli asettunut asumaan. Hän perusti sinne kansankorkeakoulun vuonna 1908. Hän perusti myös Kaakkois-Euroopan tutkimusinstituutin vuonna 1913. Uransa myöhäisvaiheessa Iorga julkaisi vielä laajan kymmenosaisen Romanian historian Istoria Românilor (1936–1939).
Poliitikkona
Iorga valittiin Romanian parlamentin edustajainkamariin ensi kerran vuonna 1907 Iașin edustajana. Hän perusti oman Kansallisdemokraattisen puolueen. Hän osallistui vuonna 1913 toiseen Balkanin sotaan sota-akatemian professorina ja kannatti ensimmäisen maailmansodan aikana Romanian liittymistä ympärysvaltojen puolelle sekä vastarinnan jatkamista tappioista huolimatta. Vuosina 1919–1920 Iorga oli edustajainkamarin puhemies. Hän vaikutti 1920-luvun alkuvuosina luennoitsijana Pariisissa ja hänet valittiin vuonna 1919 Ranskan instituutin jäseneksi. Iorga toimi Romanian pääministerinä ja samalla myös opetusministerinä 1931–1932. Hän tuki vuonna 1930 valtaan nousseen kuningas Kaarle II:n itsevaltaista hallintoa, mutta vastusti ääriliikkeitä. Fasistisen Rautakaartin kannattajat murhasivat Iorgan marraskuussa 1940.
Jälkimaine
Toisen maailmansodan jälkeen Romanian kommunistihallinto kielsi Iorgan teokset, mutta Nicolae Ceaușescun valtakaudella hänet alettiin kuvata virallisessa propagandassa myönteisenä hahmona. Iorgan kuva on ollut vuodesta 1992 yhden Romanian leun setelissä (ennen vuoden 2005 rahanarvonmuutosta 10 000 leun setelissä).
Lämpökattila
thumb|350px|Nykyaikainen kaasupolttimella toimiva lämmityskattila.
Mikäli paikallinen lämmön tarve on suuri, yleensä kymmeniä megawatteja, rakennetaan lämmöntuotannon yhteyteen yleensä sähköntuotantolaitteisto, jolloin käytetään höyrykattilaa ja höyryturbiinia. Höyryyn sitoutuneesta energiasta lähinnä lauhdelämpö käytetään lämmitykseen. Muu osa pyritään saamaan sähköksi.
Jaottelu tehon mukaan
Omakotitalojen öljy/biokattilat (teho alle 35 kW) jaetaan kahteen ryhmään toimintaperiaatteen mukaan:
Pienkattiloiden lämmön talteenotto
Tulipesän muoto ja lämmön siirtoon käytetty pinta-ala vaikuttavat kattilan hyötysuhteeseen: Mitä suuremmaksi hyötysuhdetta kasvatetaan sitä enemmän tulee käytännön teknisiä ongelmia. Myös eri polttoaineiden polttamisessa on omia rajoitteita. Tyypillinen kattilan hyötysuhde (kattilasta saatu lämpöteho / polttoaineen energiasisältö) on noin 90 %. Häviötä syntyy enimmäkseen savukaasujen mukana ilmaan menevästä lämmöstä, josta huomattavan osan muodostaa vesihöyryn sisältämä latenttilämpö. Savukaasupesureilla voidaan ottaa talteen savukaasujen energiaa, jolloin hyötysuhde voi nousta jopa yli 100 %:n jos polttoaineen lämpöarvona on käytetty alempaa lämpöarvoa (LHV, ).
Konvektio-osat
Kattilan konvektio-osa on tulipesän jatke, jolla lisätään lämmön talteenottoon tarkoitettua pinta-alaa. Konvektio-osan seinämän takana on yleensä vesi, johon lämpöä kerätään. Lämpö siirtyy sitä nopeammin mitä suurempi on lämpötilaero savukaasun ja konvektiopinnan välillä.
Päivien viemää
Päivien viemää (Days of our Lives) on yksi pitkäaikaisempia ja suosituimpia yhdysvaltalaisia iltapäivän saippuaoopperoita.
Lämpökattila
Konvektio-osat
Kuumimmat kaasut kulkevat konvektio-osan keskellä. Näiden vierailua konvektio-osan lämmön talteenottopinnoilla parannetaan turbulenssilevyin. Levyjen on tarkoitus aiheuttaa pyörteilyä. Samalla savukaasut hidastuvat, mikä heikentää vetoa ja hidastaa samalla paloa, jos savukaasujen kulkureitti tulee liian ahtaaksi. Palon hidastuminen johtaa palamisen hyötysuhteen heikkenemiseen. Konvektio-osat eivät siis saa olla liian ahtaat.
Päivien viemää
Tausta
Televisiosarjan ensimmäinen jakso esitettiin yhdysvaltalaisella NBC-televisiokanavalla 8. marraskuuta 1965. Sarjaa on syndikoitu monissa maissa ympäri maailmaa.
Lämpökattila
Konvektio-osat
Kattilassa on yleensä pysty- tai vaakatoimiset konvektio-osat. Yhdistelmätkin ovat periaatteessa mahdollisia. Konvektiopintojen materiaalina käytetään usein kestävää Corten-terästä.
Päivien viemää
Tausta
Sarjan loi pariskunta Ted ja Betty Corday Irna Phillipsin kanssa ja monet ensimmäisten jaksojen käsikirjoituksista kirjoitti William J. Bell. Päivien viemää on toiseksi pisimpään pyörinyt käsikirjoitettu televisiosarja Yhdysvalloissa. Pitempään on vain pyörinyt General Hospital, jonka ensimmäinen jakso esitettiin vuonna 1963. Päivien viemää on neljännellä sijalla luettelossa jaksojen lukumäärän mukaan. Edellä ovat Guiding Light, As the World Turns ja General Hospital. Sarjan 10 000. jakso esitettiin 21. helmikuuta 2005. Tammikuussa 2014 sarjasta solmittiin kaksivuotinen jatkosopimusn NBC:n kanssa, joten se jatkuu ainakin vuoteen 2016 asti. Tammikuussa 2013 Yhdysvalloissa esitettiin sarjan 12 000. jakso.
Lämpökattila
Konvektio-osat
Puunpolton palokaasujen kohdatessa konvektio-osan kylmän pinnan muodostuu pinnalle nokea.
Päivien viemää
Tausta
Päivien viemää kertoo kuvitteellisen Salem-nimisen pikkukaupungin asukkaista ja heidän elämästään. Sarjan ytimessä ovat Hortonin ja Bradyn suvut. Useita muita sukuja on lisätty sarjaan ja monet niistä esiintyvät yhä siinä. Hortonin perheen matriarkka Frances Reid kuului sarjan näyttelijöihin sen alkamisesta asti kuolemaansa vuonna 2010 saakka, joskin hän esiintyi sarjassa viimeisen kerran vuonna 2007. Maggie Hortonia esittävä Suzanne Rogers on sarjan pisimpään mukana ollut hahmo. Hän on esiintynyt sarjassa 37 vuotta, enemmän tai vähemmän ensimmäisestä esiintymisestään vuonna 1973 saakka. Useista sarjan näyttelijöistä on tullut kuuluisuuksia ja monet ovat siirtyneet sarjoihin Kauniit ja rohkeat tai Tunteita ja tuoksuja.
Lämpökattila
Konvektio-osat
Kun konvektion savukaasuja jäähdyttävä vaikutus kasvaa riittävän suureksi syntyy kondenssia. Tämä ei sinällään ole pelkästään huono asia. Myös kondenssiveden lämmönkeräily on menetelmä, jolla päästään polton hyötysuhteessa yli 100 %:n, jos käytetään polttoaineen lämpöarvona alempaa lämpöarvoa. Kondenssivedellä on kuitenkin ruostuttava vaikutus. Öljyn poltosta tulee aina hieman rikkiä, joka yhdistettynä kondenssiveteen muodostaa rikkihappoa.
Päivien viemää
Tausta
Sarjaa on parodioitu muun muassa sitcom-televisiosarjassa Frendit. Jotkut sarjan näyttelijöistä myös vierailivat Frendeissä, kuten Kristian Alfonso, Roark Critchlow , Matthew Ashford, Kyle Lowder ja Alison Sweeney.
Lämpökattila
Konvektio-osat
Poltosta syntyvät kattilasta poistuvat palokaasut ohjataan yleensä savupiippuun. Pitkä savupiippu lisää vetoa.
Päivien viemää
Tausta
Suomessa sarjaa alettiin esittää vuonna 2003, vuoden 2001 jaksoilla. Sarja jäi Suomessa yli puolen vuoden tauolle 31. toukokuuta 2010, mutta palasi Nelosen ohjelmistoon taas 27. joulukuuta, jolloin vuoden 2008 jaksot alkoivat. Viimeisin Suomessa esitetty jakso näytettiin 26. elokuuta 2011, jolloin Suomessa oli menty yli puolivälin tuotantokaudesta 2008. Nelosen katsojapalvelun mukaan sarja ei jatka kanavan ohjelmistossa.